Groot brandskade by papier-herwinner | Netwerk24
Deur Kaydene Davids 18 Desember 2018 17:29
Verskeie voertuie en masjinerie wat gebruik word om papier te herwin is Maandag beskadig ná ’n brand by ’n onderneming in Bloemfontein.
’n Brand het ’n gedeelte van OFS Waste Paper, wat papier herwin, Maandagmiddag in puin gelê het.
Die oorsaak van die vernietigende brand by OFS Waste Paper in Hamilton is nog nie bekend nie, sê Braam van Zyl, afdelingsbeampte van die Mangaung-brand-en-reddingsdiens.
Die brand het net ná middagete uitgebreek.
Volgens Van Zyl het die brand by ’n stoorplek buite die gebou ontstaan en vinnig na binne versprei.
“Weens die hitte en sterk wind het die brand vinnig oor ’n groot oppervlakte versprei.”
Van Zyl sê verskeie voertuie en masjinerie is in die brand beskadig.
Die eienaars van OFS Waste Paper kon nie vir kommentaar bereik word nie.
Meer oor: Bloemfontein | Hamilton | Papier | Brandskade
KYK: 20 huise in net 4 uur in St. Francisbaai verwoes
Groot skade ná klerewinkel in Kimberley brand